หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 649

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

Tip Computer
ทิปคอมพิวเตอร์

ค้นหาเว็บไซค์

อัพเดตไบออสและไดรเวอร์ ของง่ายๆ
และที่ไม่ต้องจ่ายเงิน

ถ้าคุณคิดจะอัพเกรดเมนบอร์ดใหม่ เพือหนีปัญหาเครื่องค้าง
หรือหยุดทำงานเฉย ๆ อยู่บ่อย ๆ
ไม่แน่ว่าการอัพเดตไบออสและไดรเวอร์ซึ่งคุณไม่ต้องเสียเงินเลยแม้แต่บาทเดียว
อาจช่วยแก้ปัญหานี้ให้กับคุณได้
ทั้งนี้เพราะมันถือเป็นเรื่องปกติ ที่อุปกรณ์อย่างเมนบอร์ด
ซึ่งต้องรองรับการทำงานร่วมกับอุปกรณ์หลาย ๆ อย่าง
จะเกิดข้อผิดพลาดในการทำงานได้บ้าง
ซึ่งทางบริษัทผู้ผลิตเมนบอร์ดก็มีวิธีแก้ไขที่สมเหตุสมผล
เพียงแต่คุณอาจต้องอดทนรอสักนิด

ในฮาร์ดแวร์ทุกชนิดจะมีเฟิร์มแวร์ที่ใช้บอกรายละเอียดของตัวมันเอง
เป็นต้นว่า มันนั้นประกอบไปด้วยอะไรบ้าง
และแต่อย่างมีการทำงานอย่างไร ซึ่งปัญหาหลาย ๆ
อย่างที่เกิดขึ้นกับฮาร์ดแวร์นั้น
ถ้าไม่เหนือบ่ากว่าแรงจริง ๆ
ก็จะสามารถแก้ไขได้ด้วยการเขียนเฟิร์มแวร์ขึ้นมาใหม่
กรณีของเมนบอร์ดก็เช่นกัน
โดยเฟิร์มแวร์ของเมนบอร์ดก็คือส่วนที่เราเรียกกันคุ้นปากว่าไบออสนั่นเอง

ในเมนบอร์ดสมัยใหม่นั้น ไบออสจะเป็นแบบ Flash
หรือสามารถเขียนทับได้ (ถ้าระบบของคุณไม่เก่าเกิน 5 ปี
รับรองว่าไบออสเป็นแบบ Flash แน่)
ทำให้ผู้ใช้สามารถนำไบออสเวอร์ชันใหม่
ซึ่งบริษัทผู้ผลิตได้แก้ไขบั๊กต่าง ๆ
ที่พบเป็นที่เรียบร้อย มาเขียนทับไบออสเวอร์ชันเดิม
อย่างไรก็ดี
เนื่องจากการทำงานบริษัทผู้ผลิตแต่ละรายจะแตกต่างกัน
บางแห่งจะขยันทดสอบเมนบอร์ดของตนเพื่อค้นหาบั๊ก
และออกไบออสเวอร์ชันใหม่ที่แก้บั๊กมาอยู่เสมอ ๆ อย่างเช่น
Asus ซึ่งแม้คุณจะต้องจ่ายแพงกว่าเมนบอร์ดรุ่นอื่น
แต่คุณมั่นใจได้ว่า บั๊กที่คุณพบจะถูกแก้ไขโดยเร็ว เพราะ
Asus จะออกไบออสเวอร์ชันใหม่ถี่มาก

ในทางตรงกันข้าม ถ้าคุณซื้อเมนบอร์ดของบริษัทโนเนม
คุณก็ต้องทนรับสภาพกับการอัพเดตไบออสเวอร์ชันใหม่
ซึ่งบางครั้งก็ทำเอาหงุดหงิดได้เหมือนกัน
ที่แย่ไปกว่านั้นก็คือ บางบริษัทจะไม่มีการอัพเดตไบออสให้
เรียกได้ว่าซื้อไปแล้วก็จบกัน ในขณะที่บางบริษัท
เพียงแค่หาเว็บไซต์ให้พบก็แย่แล้ว

ถ้าคุณเป็นคนหนึ่งที่ไม่เคยอัพเดตไบออสเลยแม้แต่ครั้งเดียวนับตั้งแต่ซื้อเมนบอร์ดมา
ให้คุณรีบไปที่เว็บไซต์ของบริษัทผู้ผลิตเมนบอร์ด
แล้วตรวจดูว่าไบออสรุ่นของเมนบอร์ดคุณนั้น
อัพเดตไปถึงไหนแล้ว
เชื่อว่าคุณจะพบไบออสเวอร์ชันใหม่ซึ่งแก้บั๊กต่าง ๆ
ไปมากมาย
และหนึ่งในนั้นอาจเป็นปัญหาที่คุณเผชิญอยู่ก็เป็นได้

Flash ไบออส เรื่องง่าย ๆ แต่ต้องระวัง

เนื่องจากไบออสคือส่วนที่เก็บรายละเอียดของเมนบอร์ดทั้งหมดไว้
มันจึงเป็นข้อมูลที่เฉพาะเจาะจงสำหรับรุ่นใดรุ่นหนึ่ง
ไม่สามารถใช้แทนกันได้เลย (เหมือนกัน 99%
ก็ใช้ด้วยกันไม่ได้ ต้องเหมือนกัน 100% สถานเดียว) ดังนั้น
ในการอัพเดตไบออส คุณต้องแน่ใจ 100% ว่า
ไบออสที่จะนำมาอัพเดตนั้น
เป็นไบออสที่เขียนมาสำหรับเมนบอร์ดของคุณ เพราะถ้าผิดไป
เมนบอร์ดคุณพังสถานเดียว

โดยทั่วไปนั้น
คุณจะพบยูทิลิตี้สำหรับการ Flash
ไบออสในแผ่นซีดีที่ให้มากับเมนบอร์ด
หรือไม่ที่เว็บไซต์ของบริษัทผู้ผลิตก็จะมีให้ดาวน์โหลด
ที่คุณต้องทำก็คือ บูตระบบเพื่อให้ทำงานในแบบคอมมานด์ไลน์
(เช่นบูตดอส) แล้วเรียกการทำงานของยูทิลิตี้ flash
จากนั้นก็ทำตามขั้นตอนของยูทิลิตี้
(ซึ่งแต่ละตัวก็จะไม่เหมือนกัน,
โดยส่วนใหญ่ในคู่มือเมนบอร์ดจะอธิบายวิธีการทำงานเอาไว้)
โดยเพื่อเป็นการไม่ประมาท
คุณควรเซฟไบออสเวอร์ชันเดิมเก็บไว้ก่อน
เผื่อว่าเมื่อเขียนไบออสเวอร์ชันใหม่ทับลงไปแล้ว
เครื่องเกิดปัญหามากกว่าเดิม (มีโอกาสเป็นไปได้
แต่ก็ไม่มาก)
คุณก็จะสามารถนำเอาไบออสเวอร์ชันเก่ามาเขียนทับกลับลงไปได้

นอกจากการอัพเดตไบออสแล้ว
การอัพเดตไดรเวอร์ก็เป็นเรื่องสำคัญที่สามารถช่วยแก้บั๊กในระบบของคุณได้เหมือนกัน
ซึ่งก็เป็นเรื่องที่น่าแปลกเหมือนกัน
ที่ผู้ใช้ส่วนใหญ่มักจะให้ความสำคัญกับไดรเวอร์ของการ์ดแสดงผล
แต่กลับละเลยไดรเวอร์ของชิปเซตไป ทั้งๆ
ที่มันมีผลต่อความเสถียรในการทำงานของระบบเป็นอย่างมาก
ที่สำคัญคือคุณสามารถอัพเดตได้ง่ายกว่าการติดตั้งซอฟต์แวร์บางตัวด้วยซ้ำ
อีกทั้งยังไม่มีความเสี่ยงใด ๆ เกิดขึ้น

บริษัทผู้ผลิตชิปเซตรายใหญ่อย่างอินเทล หรือ VIA
นั้น จะมีการอัพเดตไดรเวอร์ชิปเซตของพวกเขาบ่อยมาก
จึงไม่น่าจะเป็นการเสียเวลาสักเท่าไร
ถ้าคุณจะลองแวะไปที่เว็บไซต์ของพวกเขา
แล้วดาวน์โหลดไดรเวอร์ของชิปเซตเวอร์ชันใหม่มาติดตั้งในระบบของคุณ

จากหนังสือ คอมพิวเตอร์.ทูเดย์

ทิปคอมพิวเตอร์ Eng V.

Web

www.bcoms.net

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website Web
Directory Google AdSense
Web
Hosting